Kattintás, húzás vagy görgetés koppintásokkal és gesztusokkal az érintőtáblán.
Shaun McCance
shaunm@gnome.org
Michael Hill
mdhillca@gmail.com
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011

# Kattintás, húzás vagy görgetés az érintőtáblával

Pusztán az érintőtáblával, külön hardvergombok használata nélkül is kattinthat egyszeresen vagy duplán, elemeket húzhat és görgetheti a képernyőtartalmat.

Kattintson a nevére a felső sávban, és válassza a Beállítások menüpontot.

Nyissa meg az Egér és érintőtábla panelt.

Az Érintőtábla lapon jelölje be a Koppintás a kattintáshoz négyzetet.

Az Érintőtábla szakasz csak akkor jelenik meg, ha rendszere rendelkezik érintőtáblával.

A kattintáshoz koppintson az érintőtáblára.

A dupla kattintáshoz koppintson duplán.

Egy elem húzásához koppintson duplán, de ne emelje fel az ujját a második koppintás után. Húzza az elemet a célra, majd engedje fel az ujját az ejtéshez.

Ha érintőtáblája támogatja a többujjas koppintást, akkor a jobb kattintást két ujjal egyszer koppintással is elvégezheti. Ellenkező esetben a jobb kattintáshoz hardvergombokat kell használnia. A második egérgomb nélküli jobb kattintással kapcsolatos további információkért lásd: .

Ha az érintőtábla támogatja a több ujjas koppintást, akkor három ujjal egyszerre koppintva középső kattintást végezhet.

Több ujjal koppintva vagy húzva győződjön meg róla, hogy ujjai elegendő távolságban vannak egymástól. Ha ujjai túl közel vannak, akkor számítógépe egyetlen ujjnak tekintheti azokat.

# Kétujjas görgetés

Az érintőtáblán két ujjának használatával görgethet.

Kattintson a nevére a felső sávban, és válassza a Beállítások menüpontot.

Nyissa meg az Egér és érintőtábla panelt.

Az Érintőtábla lapon jelölje be a Kétujjas görgetés négyzetet

Ha ez ki van választva, akkor az egy ujjas koppintás és húzás a normál módon fog működni, de ha két ujjal végez húzást az érintőtábla bármely részén, az görgetést fog végezni. Ha bejelöli a Vízszintes görgetés engedélyezése négyzetet is, akkor ujjait vízszintesen jobbra-balra mozgatva vízszintesen végezhet görgetést. Ilyenkor ujjait egy kicsit távolítsa el egymástól, nehogy az érintőtábla a közeli két ujját egyetlen nagy ujjnak érzékelje.

A kétujjas görgetés nem minden érintőtáblán működik.

# Ujjakhoz tapadó tartalom

Az érintőtáblával úgy húzhatja a tartalmat, mintha egy valódi papírdarabot húzna.

Kattintson a nevére a felső sávban, és válassza a Beállítások menüpontot.

Nyissa meg az Egér és érintőtábla panelt.

Az Érintőtábla lapon jelölje be az Ujjakhoz tapadó tartalom négyzetet.

Ez a szolgáltatás természetes görgetés vagy fordított görgetés néven is ismert.