GNOME dokumentācijas projekts
gnome-doc-list@gnome.org
Tiec internetā — bez vadiem.

# Savienoties ar bezvadu tīklu

Ja jums ir dators ar bezvadu tīkla karti, jūs varat savienoties ar pieejamiem bezvadu tīkliem, lai piekļūtu internetam, skatītu koplietotas datnes tīklā, un tā tālāk.

Spiediet uz tīkla ikonas augšējajā joslā un spiediet uz tīkla nosaukuma, ar ko vēlaties savienoties.

Ja tīkla nosaukuma nav sarakstā, mēģiniet spiest Vairāk, lai redzētu, vai tīkls ir zemāk sarakstā. Ja jūs joprojām neredzat tīklu, jūs varētu būt ārpus jūsu tīkla diapazona vai tīkls varētu būt paslēpts.

Ja tīkls ir aizsargāts ar paroli (šifrēšanas atslēgu), ievadiet paroli, kad tā tiek pieprasīta, un spiediet Savienoties.

Ja jūs nezināt atslēgu, tā varētu būt rakstīta zem jūsu bezvadu maršrutētāja vai bāzes stacijas, tās lietošanas pamācībā, vai arī jums vajadzētu to pajautāt šī tīkla administratoram.

Kad dators mēģinās savienoties ar tīklu, tīkla ikona mainīs izskatu.

Ja savienojums būs veiksmīgs, ikonu nomainīs punkts ar pāris joslām virs jā. Jo vairāk joslu, jo stiprāks savienojums ar tīklu. Ja joslu nav daudz, savienojums ir vājš un varētu nebūt uzticams.

Ja savienojums nav veiksmīgs, jums varētu prasīt vēlreiz ievadīt paroli vai tas varētu vienkārši jums paziņot, ka savienojums ir atvienots. Ir vairākas lietas, kas var to izraisīt. Piemēram, jūs varētu būt ievadījis nepareizu paroli, bezvadu tīkla signāls varētu būt pārāk vājš, vai jūsu datora bezvadu tīkla kartei varētu būt problēmas. Aplūkojiet , lai uzzinātu vairāk.

Stiprāks savienojums ar bezvadu tīklu vēl nenozīmē, ka jums būs ātrāks interneta savienojums, vai palielināsies lejupielāžu ātrums. Bezvadu savienojums savieno datoru ar ierīci, kas nodrošina savienojumu ar internetu (piemēram, maršrutētāju vai modemu), bet savienojumi ir patiesībā atšķirīgi, un tie darbosies ar dažādu ātrumu.