Podesite koliko često će vaše privremene i datoteke iz smeća biti očišćene sa vašeg računara.
Džim Kembel
jwcampbell@gmail.com
Majkl Hil
mdhillca@gmail.com

# Očistite smeće i privremene datoteke

Čisteći vaše privremene i datoteke iz smeća uklanjate neželjene i nepotrebne datoteke sa vašeg računara, i takođe oslobađate više prostora na vašem čvrstom disku. Možete ručno da ispraznite smeće i da očistite vaše privremene datoteke, ali možete takođe da podesite vaš računar da samostalno obavlja ove zadatke umesto vas.

# Nezavisno ispraznite vaše smeće i očistite vaše privremene datoteke nakon određenog vremenskog razdoblja:

Kliknite na vaše ime na gornjoj traci.

Izaberite Podešavanja i kliknite na ikonicu Privatnost.

Izaberite Očisti smeće i privremene datoteke.

Postavite klizač Sam izbaci smeće ili Sam pročisti privremene datoteke na Uklj..

Podesite koliko često biste želeli da vaše Smeće i Privremene datoteke budu pročišćene promenivši vrednost Pročisti nakon.

Kliknite Zatvori.

Podešavanje Pročisti nakon: Odmah koristite uz oprez. Kada podesite da vaše smeće bude izbačeno odmah tada će sve datoteke koje obrišete zaobići smeće i biće trajno obrisane. Obrisane datoteke je teže povratiti nego one koje su u vašem smeću.

Osim ako imate posebnu potrebu da odmah obrišete datoteke iz vašeg smeća, verovatno je bezbednije da postavite veću vrednost za Pročisti nakon.