Michael Hill
mdhillca@gmail.com
Poñer ficheiros e documentos nun CD ou DVD baleiro usando unha gravadora de CD/DVD.
Fran Dieguez
frandieguez@gnome.org 2011, 2012.

# Escribir ficheiro nun CD ou DVD

Pode poñer ficheiros nun disco baleiro usando o Creador de CD/DVD. A opción de crear un CD ou un DVD aparecerá no xestor de ficheiros tan pronto como introduza un CD no seu gravador de CD/DVD. O xestor de ficheiros permítelle transferir ficheiros a outros computadores ou realizar copias de respaldo poñendo ficheiros nun disco baleiro. Para escribir ficheiros nun CD ou DVD:

Inserte un disco en branco na súa unidade de CD/DVD gravábel.

Na notificaión Disco CD/DVD-R baleiro que aparece na parte inferior da pantalla, seleccione Abrir co creador de CD/DVD. Abrirase a xanela do cartafol do Creador de CD/DVD.

(Tamén pode premer en Disco CD/DVD-R virxe baixo Dispositivos na barra lateral do xestor de ficheiros.)

No campo Nome do disco escriba un nome para o disco.

Arrastre ou copie os ficheiros que queira á xanela.

Prema Escribir a disco.

Baixo Seleccione un disco onde escribir, seleccione un disco en branco.

(Tamén pode seleccionar Ficheiro de imaxe. Isto porá os ficheiros nunha imaxe de disco, que se gardará no seu computador. Máis tarde poderá gravar esa imaxe nun disco baleiro.)

Prema en Propiedades se desexa axustar a velocidade de gravación, a localización dos ficheiros temporais e outras opcións. As opcións predeterminadas deberían ser suficientes.

Prema sobre o botón Aplicar.

Se selecciona Gravar varias copias, pediráselle que escriba máis discos.

Cando se remate de gravar o disco por completo, expulsarase automaticamente. Seleccione Facer máis copias ou Pecharpara saír.

# O disco non se gravou correctamente

A veces, os discos non se gravan correctamente e non poderá ver os ficheiros que puxo no disco cando o introduza no seu computador.

Neste caso, pode gravar de novo o disco usando unha velocidade de gravación máis lenta; por exemplo 12x no lugar de 48x. Gravar a velocidades máis lentas é máis fiábel. Tamén pode seleccionar a velocidade premendo no botón Propiedades da xanela o Creador de CD/DVD.